Document ID: 32010D0058

ΑΠΌΦΑΣΗ ΤΗΣ ΕΠΙΤΡΟΠΉΣ
της 1ης Φεβρουαρίου 2010
σχετικά με την εκκαθάριση των λογαριασμών ορισμένων οργανισμών πληρωμών στην Ελλάδα, στην Πορτογαλία και στη Φινλανδία όσον αφορά δαπάνες που χρηματοδοτούνται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2007
[κοινοποιηθείσα υπό τον αριθμό Ε(2010) 425]
(Τα κείμενα στην ελληνική, πορτογαλική, σουηδική και φινλανδική γλώσσα είναι τα μόνα αυθεντικά)
(2010/58/ΕΕ)
ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως τα άρθρα 30 και 33,
Ύστερα από διαβούλευση με την επιτροπή του Ταμείου,
Εκτιμώντας τα ακόλουθα:
(1)
Με την απόφαση 2008/397/ΕΚ της Επιτροπής (2) και την απόφαση 2009/86/ΕΚ της Επιτροπής (3) ολοκληρώθηκε η εκκαθάριση, για το οικονομικό έτος 2007, των λογαριασμών όλων των οργανισμών πληρωμών, εκτός του ελληνικού οργανισμού πληρωμών «ΟΠΕΚΕΠΕ», του πορτογαλικού οργανισμού πληρωμών «IFAP» και του φινλανδικού οργανισμού πληρωμών «MAVI».
(2)
Μετά τη διαβίβαση νέων στοιχείων και ύστερα από συμπληρωματικούς ελέγχους, η Επιτροπή μπορεί τώρα να λάβει απόφαση όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) σχετικά με την πληρότητα, την ακρίβεια και την ειλικρίνεια των λογαριασμών που υποβλήθηκαν από τον ελληνικό οργανισμό πληρωμών «ΟΠΕΚΕΠΕ», τον πορτογαλικό οργανισμό πληρωμών «IFAP» και τον φινλανδικό οργανισμό πληρωμών «MAVI».
(3)
Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη μεταγενέστερων αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με την παρούσα απόφαση ολοκληρώνεται η εκκαθάριση των λογαριασμών του ελληνικού οργανισμού πληρωμών «ΟΠΕΚΕΠΕ», του πορτογαλικού οργανισμού πληρωμών «IFAP» και του φινλανδικού οργανισμού πληρωμών «MAVI» όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), για το οικονομικό έτος 2007.
Στο παράρτημα παρατίθενται τα ποσά προς ανάκτηση ή προς καταβολή σε κάθε κράτος μέλος στο πλαίσιο κάθε προγράμματος αγροτικής ανάπτυξης σύμφωνα με την παρούσα απόφαση, συμπεριλαμβανομένων εκείνων που προκύπτουν από την εφαρμογή του άρθρου 33 παράγραφος 8 του κανονισμού (ΕΚ) αριθ. 1290/2005.
Άρθρο 2
Η παρούσα απόφαση απευθύνεται στην Ελληνική Δημοκρατία, στην Πορτογαλική Δημοκρατία και στη Δημοκρατία της Φινλανδίας.
Βρυξέλλες, 1 Φεβρουαρίου 2010.

Labels: 4
19
6
18
15